CELEX: C2006/165/25
Language: fi
Date: 2006-07-15 00:00:00
Title: Asia C-193/06 P: Valitus, jonka Société des produits Nestlé SA on tehnyt  24.4.2006  yhteisöjen ensimmäisen oikeusasteen tuomioistuimen asiassa T-74/04, Société des produits Nestlé SA v. sisämarkkinoiden harmonisointivirasto (tavaramerkit ja mallit) (SMHV), väliintulijana Quick restaurants SA,  22.2.2006  antamasta tuomiosta

15.7.2006   
            
            
               FI
            
            
               Euroopan unionin virallinen lehti
            
            
               C 165/14
            
         Valitus, jonka Société des produits Nestlé SA on tehnyt 24.4.2006 yhteisöjen ensimmäisen oikeusasteen tuomioistuimen asiassa T-74/04, Société des produits Nestlé SA v. sisämarkkinoiden harmonisointivirasto (tavaramerkit ja mallit) (SMHV), väliintulijana Quick restaurants SA, 22.2.2006 antamasta tuomiosta
   (Asia C-193/06 P)
   (2006/C 165/25)
   Oikeudenkäyntikieli: ranska
   Asianosaiset
   
      Valittaja: Société des produits Nestlé SA (edustaja: asianajaja D. Masson)
   
      Muut osapuolet: sisämarkkinoiden harmonisointivirasto (tavaramerkit ja mallit) (SMHV) ja Quick restaurants SA
   Vaatimukset
   
               —
            
            
               EY:n ensimmäisen oikeusasteen tuomioistuimen asiassa T-74/04 22.2.2006 antaman tuomion kumoaminen
            
         
               —
            
            
               SMHV:n velvoittaminen korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Valittajan mukaan ensimmäisen oikeusasteen tuomioistuin on tehnyt oikeudellisen virheen, koska se ei ole arvioinut kyseessä olevaa tavaramerkkiä kokonaisuutena ja konkreettisesti, nimitäin kun kyseessä on tavaramerkki, joka muodostuu erityisen erottuvasta hahmosta ja sen nimestä, kuvio- ja sanaosia ei voida erottaa tästä yhdistelmämerkistä.
   Ensimmäisen oikeusasteen tuomioistuin on myös valittajan mukaan soveltanut virheellisesti yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94 (1) säännöksiä, koska se ei ole ottanut sekaannusvaaran arvioinnissa huomioon haetun tavaramerkin ja väliintulijan sanamerkin osalta kaikkia olennaisia seikkoja.
   Koska ensimmäisen oikeusasteen tuomioistuin on analysoinut vain osan niistä oikeuksista, joihin väliintulija oli väitemenettelyssä vedonnut, se on valittajan mukaan soveltanut virheellisesti väitemenettelyssä sovellettavia säännöksiä.
   
      (1)  EYVL 1994, L 11, s. 1.